જોકે શેહલા રાશિદે ત્યારબાદ તરત જ એવો દાવો કર્યો હતો કે એમણે હત્યાના ષડયંત્ર વિશેના ટ્‌વીટમાં કટાક્ષ હતો. કટાક્ષભર્યા ટ્‌વીટથી વિશ્વની સૌથી મોટી પાર્ટીના નેતા અસ્વસ્થ થઈ ગયા છે. તો કલ્પના કરો કે પ્રચારમાધ્યમો પાયાવિહોણા આક્ષેપો કરે તો નિર્દોષ વિદ્યાર્થી ઉમર ખાલિદ (જેએનયૂ) અને એમના પિતા પર કેવી વીતી હશે.ઉલ્લેખનીય છે કે, હાલમાં જ પુણે પોલીસે મોદીની હત્યાના એક ષડયંત્રનો પર્દાફાશ કર્યો હતો. પોલીસને માઓવાદી નેતાઓ વચ્ચે કથિતપણે આપ-લે થયેલો એક પત્ર મળી આવ્યો હતો જેમાં માઓવાદી નેતાઓ મોદીને રાજીવ ગાંધી સ્ટાઈલમાં એક ચૂંટણી રોડશો વખતે મારી નાખવાની યોજના વિશે ચર્ચા કરી હતી. એ પત્ર પ્રકાશ નામના એક માઓવાદી નેતાને નામે લખાયો હતો અને લખનારે સહી તરીકે ઇ લખ્યું છે. એ પત્ર ૨૦૧૭ની ૧૮ એપ્રિલે લખાયો હતો.